# **Tuomas-vastuuryhmän kokous, Emmaus / Seurakuntien talo ke 16.2.2022 klo 17.00-19.50**

Paikalla: Meri Ala-Kokko (pj.), Kirsti Ahonen, Hannu Hahto (siht.), Kaija Jääskeläinen, Anne Karhola, Kalle Mäki, Päivi Mäki-Jokela, Sari Papunen, Aarne Plukka, Anne Vehmas ja Mikko Wirtanen.

1. Kuulumiskierros

* Käytiin läpi kunkin paikalla olevan kuulumiset.

2. Hartaus

* Sari piti alkuhartauden siltä pohjalta, että joutui olemaan kolme viikkoa poissa töistä vuoden alussa. On myös hyvä vähentää tehtäviään, ettei ole liikaa kaikenlaista tekemistä. Sari luki kohtia Efesolaiskirjeen 3. luvusta: "Kristuksen omina ja häneen uskoen voimme rohkeasti ja luottavaisina lähestyä Jumalaa. ... Näin Kristus asuu teidän sydämissänne, kun te uskotte, ja rakkaus on elämänne perustus ja kasvupohja." Sari päätti hartauden rukouksen.

3. Tiimien kuulumiset

* Käytiin läpi mitä on tapahtunut alkuvuonna 2022.
* Kokouspäivää edeltäneen viikon maanantaina oli tuomasilta, jossa oli Teamsin kautta 24 osallistujaa. Terhi Törmä alusti aiheesta Kertomukseksi punoutuva elämä. Seuraava tuomasilta on ma 7.3., jolloin Messukylän kirkkoherra Juha Itkonen tulee puhumaan kuolemasta ja surusta. Tämä voitaneen pitää paikan päällä Aleksanterin kirkon kryptassa ilman kokoontumisrajoituksia.
* Kirsti kertoi alttareista. Meri on kuvannut uusimmat rukousalttarit, minkä jälkeen on uusittu pari kokousviikon maanantaina. Laskiaissunnuntaiksi uusitaan vielä yksi alttari. Pyritään saamaan lapsiperheitä tekemään lastentaskun alttaria kirkon takaosassa Tuomasmessua varten. Taka-alalle tulisi lisäksi pienten lasten alttari, jota voidaan tehdä heidän korkeudeltaan. Lisäksi on entuudestaan koululaisten alttari kirkon etuosassa. Kirkon ulkopuolella oleva lasivitriini on ollut aluefoorumissa käsittelyssä. Ei ole pelkästään Tuomasmessun asia, palvelee muitakin kirkon toimijoita. Vitriiniä on kyllä katsottu, siitä on tullut paljon palautetta viime aikoina.
* Alttareiden rakentamisessa ihmiset käyttävät myös omia tavaroitaan, mutta kaikki eivät hae niitä pois. Alttarien alaosassa niitä ei voida säilyttää kovin pitkään, jos ei haeta pois. Päätettiin, että omat tavarat pitää hakea pois kahden kuukauden sisällä. Noutamatta jätetyt tavarat jäävät Tuomasmessun käyttöön.
* Päivi kertoi kirkkosaliemännistä. On kokoonnuttu 18.1. Tuomasmessun tiimoilta. Vastuuryhmän kokouspäivän jälkeen oli kokous. Myöhemmin pidetään emäntien kokous yhdessä messuisäntien kanssa.
* Sari kertoi, että Rytmejä ja rukousta -tilaisuus olisi 18.3.
* Anne K. kertoi näkytiimin asioista. On lähetetty tuomasrekisterissä oleville viesti, jossa mainostettiin kyselyä Tuomasmessun näystä ja tuomaskirjettä. Anne lähetti n. 550 hengelle sähköpostilla ja Kaija n. 150 hengelle tekstiviestillä. Tähän mennessä on saatu noin 30 vastausta. 12.3. on tuomaspäivä, jossa jatkojalostetaan kyselyn vastauksia. 9.4. on tuomaspäivä jumalanpalvelusyhteisöistä, minkä Terhi Paananen tulee pitämään. Lomakkeesta pääsee myös tehtävälomakkeeseen, jossa voi ilmoittaa kiinnostuksensa tuomastehtäviin (ei ole kylläkään saatu yhtään uutta ilmoittautumista sen kautta). Kyselylomaketta on voinut täyttää myös paperimuotoisena Aleksanterin kirkossa.
* Anne K. kertoi yhteisötiimin hautomosta. Kokoontuminen on lykkääntynyt. Mikko kertoi, että Uudessa versossa on avoimia ja suljettuja ryhmiä.
* Anne K. laittaa ilmoittautumislomakkeen maaliskuun tuomaspäivään Tuomasmessun sivuille kokouspäivän jälkeen.

4. Tuomaskirjeen palaute

* Kalle kertoi vaikutelmiaan kirjeestä, oli esim. mukavia haastatteluja, työntekijöiden ja viimevuotisen musiikkivastaavan Lasse Heikkilän. Kirje oli henkilöpainotteinen, kun vähään aikaan ei ole juuri ollut toimintaa. Striimauksesta olisi voinut olla vähän enemmän. Kirsti myös piti kirjeestä. Hyvä että kirje on myös Aleksanterin kirkossa saatavilla paperimuotoisena. Painatus maksoi 160 €. Kaija postitti tuomaskirjeen paperilla vain noin 10 henkilölle. Ne, joilla oli tuomasrekisterissä puhelinnumero mutta ei sähköpostia, saivat tekstiviestin, että tuomaskirjettä on kirkossa saatavilla.
* Tuomasrekisterissä on 550 henkilöllä sähköposti, 150 henkilöillä vain puhelinnumero ja joillain vain kotiosoite. Kokouspäivän jälkeisenä torstaina oli tuomasrekisteri-ryhmän kokous: Anne K., Kaija, Jouni ja Hannu. Poistetaan rekisteristä henkilöt, joilla on vain postiosoite. Lähetetään viesti niille, jotka eivät ole olleet tehtävissä useaan vuoteen, haluavatko he pysyä vielä rekisterissä. Anne ja Kaija saaneet kumpikin muutaman vastauksen viesteihinsä, että voidaan poistaa rekisteristä.
* Nykyisestä tuomasrekisteristä ollaan siirtymässä Vapaaehtoispankkiin. Jos henkilö ei ole ollut aktiivinen pariin vuoteen, hänet voidaan siellä laittaa ei-aktiiviksi.

5. Taloustilanne ja Kankaanpään rahasto

* Alkuvuonna ei ole paljoa mennyt rahaa, kun ei ole ollut juuri toimintaakaan.
* Kankaanpään rahasto poistuu kokonaan, noin 1500 € laitetaan omalle momentille. Viime vuodelle kun saatiin ylimääräiset 10 000 euroa, siitä käytettiin vain 2000 €. Jos keksitään jokin hyvä kohde, voidaan käyttää loput 8000 €, mutta asia pitää siunauttaa kirkkoherra Hallikaisella.
* Kalle totesi, että striimaukseen voitaisiin käyttää rahaa, mistä onkin ollut aikaisemmin puhetta.
* Merja Halivaara on kertonut Merille Kirkon juhlista, jotka ovat toukokuun 2023 lopussa Tampereella.
* Timo Saarinen on sopinut, että elokuun messu on Toivon messu, ei varsinaisesti Tuomasmessu. Raha tulee Jussi Laineen kehitysryhmästä. Tämä Tapahtumien yön messu aloittaa Kirkon juhlien tapahtumien vuosikierron. Meri kysyy Timolta vielä tarkemmin, millainen messu on elokuulle tulossa ja mikä on Tuomasmessun rooli siinä.
* Maaliskuun lopun Marianpäivän messu on tavallinen Tuomasmessu, musiikillisesti lattarimaustein.
* Budjetissa on toinen 1500 € vanhalla tilillä, jota Anne K. ja Kaija hallinnoivat. Anne voi avata uuden tilin Tuomasmessun nimellä, lopetetaan sitten vanha tili. Sinne on laitettu esim. tuomaskaupan tuottoja.
* Kallen mielestä yhteisiin tuomaspäiviin voisi panostaa myös rahallisesti. Tuomaspäivässä on lounas ja kahvit sekä vapaaehtoinen maksu, kuluja tarjoilusta tulee noin 10 € per henkilö.
* Ammattitaitoisesta striimauksesta voidaan maksaa. Antille voisi maksaa matkakorvausta esim. 100 € per striimattu messu.
* Aleksanterin kirkon kymppimessun striimauksen hoitavat vahtimestarit. Se ei tarvitse suurta variaatiota kuvakulmissa, hoituu robottikameroilla. Tuomasmessulla on enemmän tarpeita. Tuomiokirkkoseurakunnassa on valmiit välineet striimaukseen vain Aleksanterin kirkossa.
* Viime vuonna käyttämättä jääneen 8000 euron kohtalo jätettiin hautumaan.

6. Kevään messut

* Kaija kertoi. Marianpäivän messu on 27.3., Anne K. on tukihenkilönä, Kari Salonen kokoajana. Pääsiäismessussa ma 18.4. ovat vastuussa kirkkosaliemännät ja musiikissa Pekka Arola ja kumppanit. 15.5. messuun ovat Riitta Paajanen ja Kirsti Marttala ilmoittautuneet kokoajiksi, Kaija on laittanut heille viestiä. 12.6. messu toteutettaisiin pitämättä jääneen uudenvuodenmessun pohjalta.
* Kari Salonen on kysynyt messun käytännöistä. Todettiin seuraavaa: Liturgi hommaa papit. Maskisuositus on voimassa, käsidesiä on tarjolla, mutta kokoontumisrajoituksia ei ole - kaikki penkit ovat käytössä. Pyhäkoulua saa olla. Käsiohjelmaa ei ole, ohjelma näytetään screenillä. Alku- ja loppukulkue on. Lauluja voidaan laulaa normaalisti. Alttareilla voitaneen kiertää, jos pidetään huolta turvaväleistä. Onko öljyllä voitelua, on vielä epäselvää. Pääalttarilla ei ole rukouspalvelua. Ehtoollista jaetaan, on neljä jakoparia. Kolehti voidaan kerätä penkeistä. Voidaan pitää teejatkot. Alttarit rakennetaan messusunnuntaina, jollei haluta kuvata niitä etukäteen. Normaalitilanne olisi jatkossa, että messu on paikan päällä ja striimaus on vain lisänä. Alttareita voi tulla rakentamaan sunnuntaina klo 14 lähtien tai esim. kirkkokokouksen jälkeen to 24.3.

7. Juhannusjuhla kesällä 2022

* Meri on ollut yhteydessä Aitokeskukseen sekä kirkkoherra Hallikaiseen, jonka mukaan tuomiokirkkoseurakunnassa ei ole mitään juhannusjuhlia. Aitokeskuksessa on halukkuutta toteuttaa juhannusjuhlat. Makkaraa ja kahvia olisi myynnissä. Tapahtuma ei olisi niin pitkä kuin aiempina vuosina. Tällä hetkellä vastuuryhmäläisistä ei löytynyt tarpeeksi halukkuutta tai mahdollisuutta lähteä juhannusjuhlaa järjestämään. Merin mielestä sen pitäisi olla seurakuntien järjestämä, Tuomasmessu olisi vain yhtenä järjestäjänä. Meri laittaa asiasta viestiä seurakuntayhtymän johtajalle Tapani Rantalalle sekä kirkkoherroille. Aitokeskukseen voidaan järjestää kuljetusta, julkisella liikenteellä sinne ei pääse.

8. Messusuunnitelma vuodelle 2023

* Kaija on lähettänyt jo ennen viime kokousta sekä A- että B-ehdotuksen ensi vuoden messuista. Messu olisi vanhaan tapaan noin joka kolmas viikko. Pohdittiin laitetaanko Kirkon juhlat -viikonloppuun 26.-28.5. messu. Se olisi sunnuntai-iltana, jolloin osa osallistujista on jo lähtenyt pois. Lisäksi Kirkon juhlissa on tarjolla monia messuja samaan aikaan. B-suunnitelmassa olisi helatorstaina 18.5. Tuomasmessu. Meri kallistui B-suunnitelman kannalle. Kun Tuomasmessua ei olisi Kirkon juhlien viikonloppuna, niin tuomasväkikin voisi osallistua muihin messuihin. Toukokuussa olisi vain yksi messu.
* Päädyttiin kevään 2023 osalta B-vaihtoehtoon ja syksyn osalta A-vaihtoehtoon. Nyt kun ensi vuoden messupäivät on sovittu, ne voidaan laittaa Taizé-messujen järjestäjille tiedoksi.

9. Oman YouTube-kanavan perustaminen sekä messujen uudelleen tekstitys

* Ei ehditty käsitellä, Meri ja Mikko viestittelevät keskenään näistä.

10. Kirkon juhlat vuonna 2023

* Käsiteltiin jo edellä.

11. Tuomasväen kokous 1.6.

* Pidetään Emmauksessa klo 18-20, tarjoilut klo 17.30 alkaen.

12. Seuraava vastuuryhmän kokous

* To 17.3. klo 17 Emmauksessa.

13. Muut asiat

* Kaija on laittanut viestiä messujen tarjoiluiden järjestämisestä. Anita Viitasaari voisi olla teejatkojen vetäjänä vain klo 19 saakka, jos messu päättyisi noin 18.30. Viime aikoina teejatkot on olleet vain adventin messun jälkeen. Pidetään Anitan saama korvaus ennallaan. Yritetään saada vapaaehtoisia hoitamaan jatkot loppuun saakka, mutta yritetään myös saada joku hoitamaan homma alusta loppuun.

Päätettiin kokous yhteiseen Herran siunaukseen klo 19.50.